wickkiey/tamil-wikipedia-chunked huggingface dataset:
# வைக்கிங் ஓல்வர் எரிக்சன்

**வைக்கிங் ஓல்வர் எரிக்சன்** (*Viking Olver Eriksen*) நோர்வே நாட்டைச் சேர்ந்த ஓர் அணு இயற்பியலாளர் ஆவார். 1922 ஆம் ஆண்டு ஏப்ரல் மாதம் 14 ஆம் தேதியன்று இவர் பிறந்தார்.  
நோர்வே நாட்டிலுள்ள இசுடாவங்கர் நகரில் எரிக்சன் பிறந்தார். 1951 ஆம் ஆண்டு கணிதம் மற்றும் இயற்கை அறிவியல் பாடங்களில் கேண்டு ரியல் எனப்படும் பட்டம் பெற்றார். நோர்வே நாட்டின் கெகெல்லர் கிராமத்திலுள்ள
அணுக்கரு நிறுவனத்தில் 1952 ஆம் ஆண்டு இயற்பியல் துறையின் தலைவராக பணியில் சேர்ந்தார். இந்த நிறுவனம் இப்போது நோர்வே தொழில்நுட்ப நிறுவனம் என்ற பெயரால் அழைக்கப்படுகிறது. 1965 ஆம் ஆண்டில் இந்த பதவியை விட்டு நீங்கி உதவி இயக்குனரானார். 1968 ஆம் ஆண்டில் சிறிது காலம் நிர்வாக இயக்குநராக இருந்தார். 1971 ஆம் ஆண்டு முதல் 1982 ஆம் ஆண்டு வரை நிரந்தர அடிப்படையில் இந்தப் பதவியை வகித்தார்.  
கிழக்கு நோர்வே பகுதியில் உள்ள விகென் மாகாணத்தின் இலில்லெசுட்ரோம் நகராட்சியில் 2014 ஆம் ஆண்டு மார்ச்சு மாதம் 6 ஆம் தேதியன்று தனது 91 ஆவது வயதில் இவர் காலமானார்.
# ஹிங்கோலி

**ஹிங்கோலி** (**Hingoli**) இந்தியாவின் மகாராட்டிரா மாநிலத்தின் கிழக்கில் அமைந்த மரத்வாடா பிரதேசத்தில் உள்ள ஹிங்கோலி மாவட்டத்தின் நிர்வாகத் தலைமையிட நகரமும், நகராட்சியும் ஆகும்.
# ஹிங்கோலி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 28 வார்டுகளும், 15,858 குடும்பங்களையும் கொண்ட ஹிங்கோலி நகரத்தின் மொத்த மக்கள் தொகை 85,103 ஆகும். மக்கள் தொகையில் ஆண்கள் 43,356 மற்றும் 41,747 பெண்கள் உள்ளனர். பாலின விகிதம் 1000 ஆண்களுக்கு 963 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.31% ஆகும். சராசரி எழுத்தறிவு 87.53% ஆகும். இதன் மக்கள் தொகையில் இந்துக்கள் 53.41%, இசுலாமியர்கள் 33.47%, பௌத்தர்கள் 10.63%, சமணர்கள் 2.03%, கிறித்துவர்கள் 0.24% மற்றும் பிறர் 0.22% ஆக உள்ளனர்.
# ஹிங்கோலி

## ஹிங்கோலி தொடருந்து நிலையம்

பூர்ணா-அகோலா இருப்புப் பாதை வழித்தடத்தில் ஹிங்கோலி தொடருந்து நிலையம் உள்ளது.
# ஹிங்கோலி

## சுற்றுலா & ஆன்மிகத் தலங்கள்

- அவுண்டா நாகநாதர் கோயில்
# மலேசிய அரசியலமைப்பு

**மலேசிய அரசியலமைப்பு** (ஆங்கிலம்: *Constitution of Malaysia*; மலாய்: *Perlembagaan Malaysia*;) என்பது மலேசியாவின் உயர்ந்தபட்ச சட்டமாகும். 1957-ஆம் ஆண்டில் நடைமுறைக்கு வந்தது. மொத்தம் 183 சட்டப் பிரிவுக் கூறுகளைக் கொண்டுள்ளது. மலேசிய அரசியலமைப்பு என்பது ஓர் உச்சக்கட்ட சட்ட ஆவணமாகும்.  
1. **மலாயா ஒப்பந்தம் 1948**
1. **சுதந்திர அரசியலமைப்பு 1957**  
ஆகிய இரண்டு ஆவணங்களும் ஏற்கனவே மலாயாவில் உருவாக்கப்பட்ட சட்ட ஆவணங்கங்களாகும்.  
மேலே குறிப்பிடப்பட்ட முந்தைய சட்ட ஆவணங்களைச் சார்ந்த நிலையில் தான் புதிய மலேசிய அரசியலமைப்பு வடிவமைக்கப்பட்டது.  
தொடக்கத்தில் மலாயா கூட்டமைப்பு (ஆங்கிலம்: *Federation of Malaya*; மலாய்: *Persekutuan Tanah Melayu*;) என்று அழைக்கப்பட்டது. சபா, சரவாக் மற்றும் சிங்கப்பூர் மலாயா மாநிலங்கள், கூட்டமைப்பின் ஒரு பகுதியாக இணைந்த போது, ’மலேசியா’ எனும் பெயர் உருவானது.
# மலேசிய அரசியலமைப்பு

## பொது

மலேசிய அரசியலமைப்பு மலேசியக் கூட்டமைப்பை ஓர் அரசியலமைப்பு முடியாட்சியாக நிலை நிறுத்துகின்றது. அதே வேளையில் யாங் டி பெர்துவான் அகோங் எனும் மாமன்னர் அவர்களை மலேசியக் கூட்டமைப்பின் தலைவராகவும் உறுதிபடுத்துகின்றது.  
அரசாங்கத்தின் மூன்று முக்கிய கிளைகளை நிறுவுவதற்கும்; முறையாகச் செயல்படுவதற்கும் மலேசிய அரசியலமைப்பு வழி வகுக்கின்றது. அந்த மூன்று கிளைகள்:  
முதலாவது: டேவான் ராக்யாட் எனப்படும் மக்களவை; டேவான் நெகாரா எனப்படும் செனட்டர் அவை; ஆகிய இரு அவைகளைக் கொண்டுள்ள நாடாளுமன்றம்,  
இரண்டாவது: பிரதமர் மற்றும் அவரின் அமைச்சரவை தலைமையிலான நிர்வாகப் பிரிவு.  
மூன்றாவது: கூட்டரசு நீதிமன்றத்தின் தலைமையிலான நீதித்துறைப் பிரிவு.
# மலேசிய அரசியலமைப்பு

## வரலாறு

**அரசியலமைப்பு மாநாடு**: 1956 ஜனவரி 18-ஆம் தேதி தொடங்கி 1956 பிப்ரவரி 6-ஆம் தேதி வரை இங்கிலாந்து, லண்டனில் ஓர் அரசியலமைப்பு மாநாடு நடைபெற்றது.  
அதில் மலாயா கூட்டமைப்பின் முதல்வர் துங்கு அப்துல் ரகுமான்; மற்றும் மூன்று அமைச்சர்கள் அடங்கிய குழுவினர் கலந்து கொண்டனர். மேலும் மலாயாவின் அப்போதைய பிரித்தானிய உயர் ஆணையர் மற்றும் அவரின் ஆலோசகர்களும் கலந்து கொண்டனர்.
# மலேசிய அரசியலமைப்பு

## வரலாறு

### ரீட் ஆணையம்

மலாயாவை சுயமாகச் சுதந்திரமாக ஆளும் ஒரு கூட்டமைப்புக்கு ஓர் அரசியலமைப்பை வகுக்க வேண்டும்; அதற்கு ஓர் ஆணையத்தை நியமிக்க வேண்டும்; என அந்த அரசியலமைப்பு மாநாடு முன்மொழிந்தது. அந்த முன்மொழிவை இரண்டாம் எலிசபெத் ராணியாரும்; மலாயா மலாய் ஆட்சியாளர்களும் ஏற்றுக் கொண்டனர்.  
அத்தகைய ஓர் உடன்படிக்கைக்கு இணங்க, காமன்வெல்த் நாடுகளின் அரசியலமைப்பு வல்லுநர்களைக் கொண்டு ஓர் ஆணையம் அமைக்கப் பட்டது. அதற்குப் பெயர் ரீட் ஆணையம். புதிய அரசியலமைப்பிற்குப் பொருத்தமான பரிந்துரைகளை வழங்குவதற்காக வில்லியம் ரீட் (Lord William Reid) என்பவரின் தலைமையில் அந்த ஆணயம் அமைக்கப் பட்டது.  
ரீட் ஆணையத்தின் அறிக்கை 11 பிப்ரவரி 1957-இல் தயாரித்து முடிக்கப்பட்டது. அதன் பின்னர் பிரித்தானிய அரசாங்கத்தால் நியமிக்கப்பட்ட ஒரு பணிக்குழு; மலாயா ஆட்சியாளர்களின் சம்மேளனம்; மலாயா கூட்டமைப்பு அரசாங்கம்; ஆகிய மூன்று தரப்பினரால் ரீட் ஆணையத்தின் அறிக்கை ஆய்வு செய்யப்பட்டது. பின்னர் இவர்களின் பரிந்துரைகளின் அடிப்படையில் மலாயாவின் அரசியலமைப்பு இயற்றப்பட்டது.
# மலேசிய அரசியலமைப்பு

## வரலாறு

### அரசியலமைப்பு

அரசியலமைப்புச் சட்டம், 1957 ஆகஸ்ட் 27-ஆம் தேதி நடைமுறைக்கு வந்தது. ஆனாலும் மலாயாவிற்கு முறையான சுதந்திரம் 1957 ஆகஸ்ட் 31-ஆம் தேதி தான் கிடைக்கப் பெற்றது.  
1963-ஆம் ஆண்டில் சபா, சரவாக் மற்றும் சிங்கப்பூர் ஆகிய நாடுகளை மலாயா கூட்டமைப்பில் கூடுதல் உறுப்பு நாடுகளாக ஏற்றுக் கொள்வதற்கும்; மலேசியா ஒப்பந்தத்தில் மாற்றங்களைச் செய்வதற்கும்; அந்த அரசியலமைப்பில் திருத்தம் செய்யப்பட்டது. அந்தத் திருத்தத்தின் வழி மலாயா கூட்டமைப்பின் பெயர் "மலேசியா" என்று மாற்றம் செய்யப் பட்டது.
# மலேசிய அரசியலமைப்பு

## கட்டமைப்பு

மலேசிய அரசியலமைப்பு, அதன் 2010 நவம்பர் 1-ஆம் தேதி வடிவத்தில், 230 தொகுப்புகள்; 13 அட்டவணைகள்; 57 திருத்தங்கள்; 15 பகுதிகளைக் கட்டமைப்பாகக் கொண்டுள்ளது.
# மலேசிய அரசியலமைப்பு

## கட்டமைப்பு

### பாகங்கள்

- **பகுதி I** - மாநிலங்கள், மதம் மற்றும் கூட்டமைப்பின் சட்டம் </br>(***Part I*** – *The States, Religion and Law of the Federation*)</br>
- **பகுதி II** - அடிப்படைச் சுதந்திரங்கள்</br>(***Part II*** – *Fundamental Liberties*)</br>
- **பகுதி III** - மலேசியக் குடியுரிமை</br>(***Part III*** – *Malaysian nationality law; Citizenship*)</br>
- **பகுதி IV** - கூட்டமைப்பு</br>(***Part IV*** – *The Federation*)</br>
- **பகுதி V** - மாநிலங்கள்</br>(***Part V*** – *The States*)</br>
- **பகுதி VI** - கூட்டமைப்பு மற்றும் மாநிலங்களுக்கு இடையிலான உறவுகள்</br>(***Part VI*** – *Relations Between the Federation and the States*)</br>
- **பகுதி VII** - நிதி ஒதுக்கீடுகள்</br>(***Part VII*** – *Financial Provisions*)</br>
- **பகுதி VIII** - மலேசியத் தேர்தல்கள்</br>(***Part VIII*** – *Elections in Malaysia*)</br>
- **பகுதி IX** - நீதித்துறை</br>(***Part IX*** – *The Judiciary*)</br>
- **பகுதி X** - மலேசியாவில் பொதுச் சேவைகள்</br>(***Part X*** – *Civil Service in Malaysia|Public Services*)</br>
- **பகுதி XI** - பொது; மற்றும் அவசரக்கால அதிகாரங்களுக்குப் பாதகமான செயல்கள்; மற்றும் குற்றங்களுக்கு எதிரான சிறப்பு அதிகாரங்கள்; திட்டமிட்ட வன்முறைகள்</br>(***Part XI*** – *(Special Powers Against Subversion, Organised Violence, and Acts and Crimes Prejudicial to the Public and Emergency Powers)*</br>
- **பகுதி XII** - பொது</br>(***Part XII*** – *(General and Miscellaneous)*</br>
- **பகுதி XIIA** - சபா மற்றும் சரவாக் மாநிலங்களுக்கான கூடுதல் பாதுகாப்புகள் *(Additional Protections for States of Sabah and Sarawak)*</br>
- **பகுதி XIII** - தற்காலிக மற்றும் இடைநிலை ஏற்பாடுகள்</br>(***Part XIII*** – *(Temporary and Transitional Provisions)*</br>
- **பகுதி XIV** - ஆட்சியாளர்களின் இறையாண்மைக்கான பாதுகாப்பு</br>(***Part XIV*** – *(Saving for Rulers' Sovereignty, etc.)*</br>
- **பகுதி XV** - யாங் டி பெர்துவான் அகோங் மற்றும் ஆட்சியாளர்களுக்கு எதிரான செயல்முறைகள்</br>(***Part XV*** – *(Proceedings Against the Yang di-Pertuan Agong and the Rulers)*</br>
# மலேசிய அரசியலமைப்பு

## கட்டமைப்பு

### அட்டவணைகள்

**அரசியலமைப்பின் அட்டவணைகளின் பட்டியல்**:  
- **முதல் அட்டவணை** - **First Schedule [Articles 18(1), 19(9)]** – பதிவு அல்லது இயற்கை மயமாக்கலுக்கான விண்ணப்பங்களின் உறுதிமொழி
*(Oath of Applications for Registration or Naturalization)*  
- **இரண்டாம் அட்டவணை** - **Second Schedule [Article 39]** – மலேசியத் தினத்திற்கு முன்; மலேசியத் தினத்தில்; அல்லது மலேசியத் தினத்திற்குப் பிறகு பிறந்த நபர்களின்; சட்டத்தின் செயல்பாட்டின் மூலம் குடியுரிமை மற்றும் குடியுரிமை தொடர்பான துணை விதிகள்
*(Citizenship by operation of law of persons born before, on or after Malaysia Day and supplementary provisions relating to citizenship)*  
- **மூன்றாவது அட்டவணை** - **Third Schedule [Articles 32 and 33]** - *யாங் டி பெர்துவான் அகோங்* மற்றும் *துணை யாங் டி பெர்துவான் அகோங்* தேர்தல்
*(Election of Yang di-Pertuan Agong and Timbalan Yang di-Pertuan Agong)*  
- **நான்காவது அட்டவணை** - **Fourth Schedule [Article 37]** - *யாங் டி பெர்துவான் அகோங்* மற்றும் *துணை யாங் டி பெர்துவான் அகோங்* பதவிப் பிரமாணங்கள்
*(Oaths of Office of Yang di-Pertuan Agong and Timbalan Yang di-Pertuan Agong)*  
- **ஐந்தாவது அட்டவணை** - **Fifth Schedule [Article 38(1)]** – ஆட்சியாளர்களின் மாநாடு
*(The Conference of Rulers)*  
- **ஆறாவது அட்டவணை** - **Sixth Schedule [Articles 43(6), 43B(4), 57(1A)(a), 59(1), 124, 142(6)]** – உறுதிமொழிகள் மற்றும் உறுதிமொழிகளின் படிவங்கள்
*(Forms of Oaths and Affirmations)*  
- **ஏழாவது அட்டவணை** - **Seventh Schedule [Article 45]** - செனட்டர்களின் தேர்தல்
*(Election of Senators)*  
- **எட்டாவது அட்டவணை** - **Eighth Schedule [Article 71]** - மாநில அரசியலமைப்புகளில் சேர்க்கப்பட வேண்டிய விதிகள்
*(Provisions to be inserted in State Constitutions)*  
- **ஒன்பதாவது அட்டவணை** - **Ninth Schedule [Articles 74, 77]** – சட்டமன்றப் பட்டியல்கள்
*(Legislative Lists)*  
- **பத்தாவது அட்டவணை** - **Tenth Schedule [Articles 109, 112C, 161C(3)]** – மாநிலங்களுக்கு ஒதுக்கப்பட்ட மானியங்கள் மற்றும் வருவாய் ஆதாரங்கள்
*(Grants and Sources of Revenue assigned to States)*  
- **பதினொன்றாவது அட்டவணை** - **Eleventh Schedule [Article 160(1)]** – விளக்கம் மற்றும் பொது உட்பிரிவுகள் கட்டளைச் சட்டம் 1948 (மலாயன் யூனியன் ஆணை எண். 7, 1948), அரசியலமைப்பின் விளக்கத்திற்கு விண்ணப்பிக்கப்பட்டது
*(Provisions of the Interpretation and General Clauses Ordinance 1948 (Malayan Union Ordinance No. 7 of 1948), Applied for Interpretation of the Constitution)*  
- **பன்னிரண்டாவது அட்டவணை** - **Twelfth Schedule** - 1948-ஆம் ஆண்டு மலாயா ஒப்பந்தக் கூட்டமைப்பு விதிகள், *மெர்டேகா* நாளுக்குப் பிறகு சட்டம் இயற்றும் குழுவிற்குப் பயன்படுத்தப்பட்டது (நிறுத்தப்பட்டது)
*(Provisions of the Federation of Malaya Agreement, 1948 as Applied to the Legislative Council after Merdeka Day (Repealed)*  
- **பதின்மூன்றாவது அட்டவணை**- **Thirteenth Schedule [Articles 113, 116, 117]** – தொகுதிகளின் எல்லை நிர்ணயம் தொடர்பான விதிகள்
*(Provisions relating to delimitation of Constituencies)*
# மலேசிய அரசியலமைப்பு

## அடிப்படை சுதந்திரங்கள்

மலேசியாவில் அடிப்படை சுதந்திரங்கள், அரசியலமைப்பு பிரிவுகள் 5 முதல் 13 வரை, பின்வரும் தலைப்புகளின் கீழ் தொகுக்கப்பட்டு உள்ளன:  
ஒரு நபரின் சுதந்திரம்; அடிமைத்தனம்; மற்றும் கட்டாய உழைப்புத் தடை; பின்னோக்கிய குற்றவியல் சட்டங்கள் *(retrospective criminal laws)*; மீண்டும் மீண்டும் விசாரணைகள்; சமத்துவம்; நாடு கடத்தப் படுவதைத் தடை செய்தல் *(prohibition of banishment)*; நடமாட்டச் சுதந்திரம்; பேச்சு சுதந்திரம்; ஒன்றுகூடல் சுதந்திரம்; மதச் சுதந்திரம்; கல்வி தொடர்பான உரிமைகள்; மற்றும் சொத்து உரிமைகள்.  
இந்தச் சுதந்திரங்கள் மற்றும் உரிமைகளில் சில வரம்புகள் அல்லது விதிவிலக்குகளுக்கு உட்பட்டவை. மற்றும் குடிமக்களுக்கு மட்டுமே கிடைக்கும் சில சுதந்திரங்களும் உள்ளன. (எடுத்துக்காட்டாக, பேச்சு சுதந்திரம், ஒன்றுகூடல் சுதந்திரம்).
# மலேசிய அரசியலமைப்பு

## அடிப்படை சுதந்திரங்கள்

### பிரிவு 5 – வாழ்வு மற்றும் சுதந்திரத்திற்கான உரிமை

*(Article 5 – Right to Life and Liberty)*</br>
பிரிவு 5 - பல அடிப்படை மனித உரிமைகளை உள்ளடக்கியது:  
1. சட்டத்திற்கு உட்பட்டதைத் தவிர, மற்றபடி எந்த ஒரு நபரின் உயிரையும் அல்லது அவரின் தனிப்பட்ட உரிமையையும் பறிக்க முடியாது.
*(No person may be deprived of life or personal liberty except in accordance with law.)*  
1. சட்டவிரோதமாகக் காவலில் வைக்கப்பட்டு உள்ள ஒரு நபர் உயர்நீதிமன்றத்தால் விடுவிக்கப் படலாம் (ஆட்கொணர்வு மனு உரிமை).
*(A person who is unlawfully detained may be released by the High Court ( of habeas corpus)*  
1. ஒருவர் கைது செய்யப் பட்டதற்கான காரணங்களைத் தெரிவிக்கவும்; அவர் விரும்பும் வழக்கறிஞரால் சட்டப் பூர்வமாகப் பிரதிநிதித்துவப் படுத்தப் படவும்; அவருக்கு உரிமை உண்டு.
*(A person has the to be informed of the reasons of his arrest and to be legally represented by a lawyer of his choice.)*  
1. மாஜிஸ்திரேட் அனுமதியின்றி ஒருவரை 24 மணி நேரத்திற்கு மேல் கைது செய்யக் கூடாது.
*(A person may not be arrested for more than 24 hours without a magistrate's permission.)*
# மலேசிய அரசியலமைப்பு

## அடிப்படை சுதந்திரங்கள்

### பிரிவு 6 – அடிமைத்தனம் இல்லை

*(Article 6 – No Slavery)*</br>
எந்த ஒரு நபரையும் அடிமைத் தனத்தில் வைக்கக் கூடாது என்று பிரிவு 6 கூறுகிறது. அனைத்து வகையான கட்டாய உழைப்பும் தடைசெய்யப் படுகிறது.  
ஆனால் தேசிய சேவை சட்டம் 1952 போன்ற கூட்டாட்சி சட்டம், தேசிய நோக்கங்களுக்காகக் கட்டாயச் சேவையை வழங்கலாம். நீதிமன்றத்தால் விதிக்கப்பட்ட சிறைத் தண்டனையின் போது ஒருவர் செய்யும் வேலை கட்டாய உழைப்பு அல்ல.
# மலேசிய அரசியலமைப்பு

## அடிப்படை சுதந்திரங்கள்

### பிரிவு 7 – பின்னோக்கிய குற்றவியல் சட்டங்கள்; தண்டனையில் அதிகரிப்பு; மீண்டும் குற்றவியல் விசாரணைகளை

*(Article 7 – No Retrospective Criminal Laws or Increases in Punishment and no Repetition of Criminal Trials)*</br>
குற்றவியல் சட்டங்கள் மற்றும் நடைமுறைகளில், இந்தப் பிரிவு பின்வரும் பாதுகாப்புகளை வழங்குகிறது:  
- சட்டத்தால் தண்டிக்கப் பட முடியாத ஒரு செயலுக்காக அல்லது ஒரு தவறுக்காக எந்த நபரும் தண்டிக்கப்பட மாட்டார்.
- எந்த ஒரு நபரும் ஒரு குற்றத்திற்காக, அது செய்யப்பட்ட நேரத்தில், சட்டத்தால் பரிந்துரைக்கப் பட்டதை விட பெரிய தண்டனையை அனுபவிக்கக் கூடாது.
- ஒரு குற்றத்தில் இருந்து விடுவிக்கப்பட்ட ஒரு நபர், அல்லது தண்டனை விதிக்கப்பட்ட ஒரு நபர், நீதிமன்றத்தால் மறு விசாரணைக்கு உத்தரவிடப் பட்டால் தவிர, அதே குற்றத்திற்காக மீண்டும் விசாரிக்கப்பட மாட்டார்.  
- * (பின்னோக்கிய குற்றவியல் சட்டங்கள்: *(Retrospective Criminal Laws)*
# மலேசிய அரசியலமைப்பு

## அடிப்படை சுதந்திரங்கள்

### பிரிவு 8 – சமத்துவம்

*(Article 8 – Equality)*</br>
சட்டப் பிரிவு (1)-இன் பிரிவு 8: சட்டத்தின் முன் அனைத்து நபர்களும் சமம்; மற்றும் அவர்களின் சமமான பாதுகாப்பிற்கும் உரிமை வழங்குகிறது.  
சட்டப் பிரிவு (2): “இந்த அரசியலமைப்பால் வெளிப்படையாக அங்கீகரிக்கப் பட்டவை தவிர, குடிமக்களுக்கு எதிராக மதம், இனம், வம்சாவளி, பாலினம் அல்லது பிறந்த இடம் ஆகியவற்றின் அடிப்படையில் எந்தச் சட்டத்திலும் அல்லது எந்த ஓர் அலுவலகம் அல்லது வேலை வாய்ப்பின் கீழ் பணி அமர்த்தப் படுவதிலும் பாகுபாடு இருக்கக் கூடாது.
# மலேசிய அரசியலமைப்பு

## அடிப்படை சுதந்திரங்கள்

### பிரிவு 8 – சமத்துவம்

#### சிறப்பு நிலைகள் பாதுகாப்பு

பொது அதிகாரம் அல்லது சொத்தைக் கையகப் படுத்துதல்; சொத்தை வைத்து இருப்பது; அல்லது அகற்றுவது; அல்லது எந்த ஒரு வணிகம், தொழில், அல்லது வேலை வாய்ப்பை நிறுவுதல்; அல்லது செயல் படுத்துதல்; இவை தொடர்பான எந்த ஒரு சட்டத்தின் நிர்வாகத்திலும் பாகுபாடு இருக்கக் கூடாது.  
அரசியலமைப்பின் கீழ் வெளிப்படையாக அனுமதிக்கப்படும் விதிவிலக்குகளில், தீபகற்ப மலேசியாவின் மலாய்க்காரர்கள் மற்றும் சபா மற்றும் சரவாக் பழங்குடியினருக்கான சிறப்பு நிலையைப் பாதுகாப்பதற்காக எடுக்கப்பட்ட உறுதியான நடவடிக்கைகளும் அடங்கும். *(மலேசிய அரசியலமைப்பு பிரிவு 153 - Article 153 of the Constitution of Malaysia)*.
# மலேசிய அரசியலமைப்பு

## அடிப்படை சுதந்திரங்கள்

### பிரிவு 9 – நாடு கடத்தல் தடை; நடமாடும் உரிமை

*(Article 9 – Prohibition of Banishment and Freedom of Movement)*</br>  
இந்தப் பிரிவு மலேசிய குடிமக்களை நாட்டில் இருந்து வெளியேற்றப் படாமல் பாதுகாக்கப் படுவதை உறுதி செய்கிறது. கூட்டமைப்பு நிலப் பகுதிகளில் முழுச் சுதந்திரமாக நடமாட ஒவ்வொரு குடிமகனுக்கும் உரிமை உண்டு என்பதையும் வலியுறுத்துகின்றது.  
ஆனாலும் தீபகற்ப மலேசியா குடிமக்கள், சபா மற்றும் சரவாக் மாநிலங்களுக்குச் செல்வதற்கு நாடாளுமன்றம் கட்டுப்பாடுகளை விதிக்கலாம்.
# மலேசிய அரசியலமைப்பு

## அடிப்படை சுதந்திரங்கள்

### பிரிவு 10 – பேச்சு உரிமை, ஒன்றுகூடல் மற்றும் சங்கம்

*(Article 10 – Freedom of Speech, Assembly and Association)*</br>  
**மேலும் காண்க:** 13 மே இனக்கலவரம்; லாலாங் நடவடிக்கை  
பிரிவு 10(1): ஒவ்வொரு மலேசிய குடிமகனுக்கும் பேச்சு சுதந்திரம்; அமைதியான முறையில் ஒன்று கூடும் உரிமை; மற்றும் சங்கங்களை அமைக்கும் உரிமை போன்றவற்றுக்கு இந்தச் சட்டப் பிரிவு அனுமதி வழங்குகிறது.  
ஆனால் அத்தகைய சுதந்திரம் மற்றும் உரிமைகள் முழுமையானவை அல்ல. மலாயா கூட்டாட்சியின் பாதுகாப்பு; பிற நாடுகளுடனான நட்புறவு; பொது ஒழுங்கு; ஒழுக்கம்; நாடாளுமன்றத்தின் சிறப்புரிமைகளைப் பாதுகாப்பது; நீதிமன்ற அவமதிப்பு, அவதூறு அல்லது தூண்டுதல் ஆகியவற்றுக்கு எதிராக கட்டுப்பாடுகளை விதிப்பது; போன்றவற்றுக்கு அரசியலமைப்பு பிரிவு 10-இன் துணைப் பிரிவுகள் (2), (3), (4), மூலமாக நாடாளுமன்றத்திற்கு அனுமதி வழங்கப் படுகிறது.
# மலேசிய அரசியலமைப்பு

## அடிப்படை சுதந்திரங்கள்

### அரசியலமைப்பு பகுதி: III, பிரிவு: 152, 153, 181

அரசியலமைப்பின் 10-ஆவது பிரிவு: பகுதி II; மலேசியாவில் உள்ள நீதித்துறை சமூகத்தால் "மிக முக்கியமானதாக" கருதப் படுகிறது. இந்தப் பிரிவின் மூலமாக, அரசியலமைப்புச் சட்டத்தின் உயர் கொள்கைகளில் பெரும்பாலானவை இழக்கப் படுவதாகவும் சொல்லப் படுகிறது.  
அரசியலமைப்பின் பகுதி III, பிரிவு 152, 153, 181: இந்தப் பிரிவின் விதிகளால் உருவாக்கப்பட்ட அல்லது பாதுகாக்கப்பட்ட தகவ்ல், உரிமை, தகுதி, பதவி, சிறப்புரிமை, இறையாண்மை அல்லது தனிச்சிறப்பு போன்றவற்றைப் பற்றி கேள்வி கேட்பதைத் தடை செய்யும் சட்டத்தை நாடாளுமன்றம் நிறைவேற்றலாம் என்று 10-ஆவது பிரிவின் துணைப்பிரிவு (4) கூறுகிறது.  
*(Article 10 (4) states that Parliament may pass law prohibiting the questioning of any matter, , status, position, privilege, sovereignty or prerogative established or protected by the provisions of Part III, Article 152, 153 or 181 of the Constitution.)*
# மலேசிய அரசியலமைப்பு

## அடிப்படை சுதந்திரங்கள்

### ஒன்று கூடும் உரிமை பற்றிய சட்டங்கள்

பொது ஒழுங்கு (பாதுகாப்பு) சட்டம் 1958 - *(Public Order (Preservation) Act 1958)*: பொது ஒழுங்கு கடுமையாகச் சீர்குலைக்கப்படும்; அல்லது கடுமையாக அச்சுறுத்தப்படும் எந்த ஒரு பகுதியையும், ஒரு மாதக் காலத்திற்கு "பாதுகாக்கப்பட்ட பகுதி" ("proclaimed area") என்று சம்பந்தப்பட்ட அமைச்சர் தற்காலிகமாக அறிவிக்கலாம்.  
பிரகடனப் படுத்தப்பட்ட பகுதிகளில் பொது ஒழுங்கைப் பராமரிக்க காவல் துறைக்கு சட்டத்தின் கீழ் விரிவான அதிகாரங்கள் வழங்கப்பட்டு உள்ளன.
# மலேசிய அரசியலமைப்பு

## அடிப்படை சுதந்திரங்கள்

### ஒன்று கூடும் உரிமை பற்றிய சட்டங்கள்

#### கடுமையான குற்றங்களுக்கு அதிகபட்ச சிறைத் தண்டனைகள்

சாலைகளை மூடுவதற்கும்; தடைகளை அமைப்பதற்கும்; ஊரடங்கு உத்தரவை விதிப்பதற்கும்; ஐந்து அல்லது அதற்கு மேற்பட்ட நபர்களின் ஊர்வலங்கள் அல்லது கூட்டங்களைத் தடை செய்வதற்கும்; அல்லது ஒழுங்குபடுத்துவதற்கும் காவல் துறைக்கு அதிகாரங்கள் உள்ளன. .  
இந்தச் சட்டத்தின் கீழ் பொதுவான குற்றங்களுக்கு ஆறு மாதங்களுக்கும் மேல் போகாத சிறைத் தண்டனையை விதிக்கலாம். ஆனால் கடுமையான குற்றங்களுக்கு அதிகபட்ச சிறைத் தண்டனைகள் கொடுக்கப் படலாம். அதில் சவுக்கடியும் அடங்கும். (எ.கா: தாக்குதல் ஆயுதங்கள் அல்லது வெடிபொருட்களைப் பயன்படுத்தி இருந்தால் 10 ஆண்டுகள் சிறைத் தண்டனை).
# மலேசிய அரசியலமைப்பு

## அடிப்படை சுதந்திரங்கள்

### பிரிவு 11 - மதச் சுதந்திரம்

*(Article 11 – Freedom of religion)*</br>  
பிரிவு 11: ஒவ்வொரு நபருக்கும் தன் சொந்த மதத்தைப் பின்பற்றுவதற்கும் வெளிப் படுத்துவதற்கும் உரிமை உள்ளது. ஒவ்வொரு நபருக்கும் தன் மதத்தைப் பிரசாரம் செய்யவும் உரிமை உண்டு.  
ஆனாலும் மாநிலம் மற்றும் கூட்டாட்சி சட்டப் பகுதிகளைப் பொறுத்தவரை, அந்தச் சட்டங்கள் எந்த ஒரு மதக் கோட்பாட்டையும் கட்டுப் படுத்தலாம். அல்லது எந்த ஒரு மத நம்பிக்கையைப் பரப்புவதையும் கட்டுப் படுத்தலாம். இருப்பினும், முஸ்லிம் அல்லாதவர்கள் இடையே அவர்களின் சமயப் பணிகளை மேற்கொள்வதற்குச் சுதந்திரம் உள்ளது.
# அனுபம் கார்க்கு

**அனுபம் கார்க்கு** (*Anupam Garg*) ஐக்கிய அமெரிக்காவின் இலினொய் நகரிலுள்ள வடமேற்கு பல்கலைக்கழகத்தில் இயற்பியல் மற்றும் வானியல் துறையில் பேராசிரியராக உள்ளார். 1983 ஆம் ஆண்டு கார்னெல் பல்கலைக்கழகத்தில் இருந்து தனது முனைவர் பட்டத்தினப் பெற்றார். மூலக்கூற்று காந்தவியல் மற்றும் பெருநிலை குவாண்டம் நிகழ்வுகள் பிரிவில் இவரது பங்களிப்பிற்காக 2012 ஆம் ஆண்டு அமெரிக்க இயற்பியல் கழகத்தில் உறுப்பினர் தகுதியை அடைந்தார்.  
அந்தோணி இயேம்சு இலெகெட்டு-அனுபம் கார்க்கின் பெயரிடப்பட்ட இலெகெட்டு-கார்க்கு கணிதச்சமமின்மை என்ற இயற்பியல் கோட்பாட்டுக்காக அனுபம் கார்க்கு நன்கு அறியப்படுகிறார். கார்க்-ஓனுச்சிக்-அம்பேகோகர் மாதிரி மின்சுமை பரிமாற்றத்திற்காகவும் இவர் நன்கு அறியப்படுகிறார். இவரது தற்போதைய ஆராய்ச்சி ஆர்வம் குவாண்டம் மற்றும் அரை பாரம்பரிய நிகழ்வுகளை மையமாக கொண்ட குவாண்டம் இயக்க சுழற்சியுடன் தொடர்புடையதாக உள்ளது.  
அனுபம் கார்க் ஒரு பட்டதாரி இயற்பியல் பாடப்புத்தகத்தின் ஆசிரியர் ஆவார். பாரம்பரிய மின்காந்தவியல் ஒரு சுருக்கம் என்ற புத்தகத்தை இவர் எழுதியுள்ளார்.
# அவுண்டா நாகநாத்

**அவுண்டா நாகநாத்** (**Aundha Naganath**), இந்தியாவின் மகாராட்டிரா மாநிலத்தின் ஹிங்கோலி மாவட்டத்தில் அமைந்த நகரம் ஆகும். அவுண்டா நாகநாத் நகரத்தின் வெளிப்புறத்தில் உள்ள காட்டில் 12 சோதிர் லிங்கத் தலங்களில் எட்டாவதான அவுண்டா நாகநாதர் கோயில் உள்ளது.
# அவுண்டா நாகநாத்

## புவியியல்

- அவுண்டா நாகநாத், தக்காணப் பீடபூமியில் மரத்வாடா பகுதியில் அமைந்துள்ளது.
- அவுண்டா ஏரி இந்நகரத்தின் நீர் ஆதரமாக உள்ளது.
# அவுண்டா நாகநாத்

## மக்கள் தொகை பரம்பல்

- 2011 இந்திய மக்கள் தொகை கணக்கெடுப்பின் படி, 2744 குடியிருப்புகள் கொண்ட அவுண்டா நாகநாத் நகரத்தின் மக்கள் தொகை 14,801 ஆகும். அதில் ஆண்கள் 7,515 மற்றும் பெண்கள் 7286 ஆகவுள்ளனர்.
- பாலின விகிதம் 1000 ஆண்களுக்கு 970 பெண்கள் வீதம் உள்ளனர்.
- சராசரி எழுத்தறிவு 82.33% ஆக உள்ளது.
- பட்டியல் மக்கள் மற்றும் பழங்குடிகள் முறையே 15.57% மற்றும் 2.70% ஆகவுள்ளனர்.
# முளா-முதா ஆறு

**முளா-முதா ஆறு** (*Mula-Mutha River*) இந்தியாவின் மகராட்டிரா மாநிலத்தில் பாயும் ஓர் ஆறாகும். இது புனே நகரில் முளா மற்றும் முதா ஆறுகளின் சங்கமத்தால் உருவாகிறது. பின்னர் பீமா ஆற்றினைச் சந்திக்கிறது. இதன் பின்னர் கிருஷ்ணா ஆற்றினைச் சந்தித்து இறுதியாக வங்காள விரிகுடாவில் கலக்கின்றது.  
சோலாப்பூர் மாவட்டத்தில் உள்ள காவடி கிராமத்தின் வழியாகப் பாய்ந்து செல்லும் இந்த ஆறு, பல வலசைப்போகும் பறவைகளுக்குப் புகலிடமாக உள்ளது. சமீப காலமாக மாசுபாடு அதிகரிப்பதன் விளைவாகப் பறவைகளின் வலசைப்போகும் பறவைகளின் வரத்துக் குறைந்துள்ளது. புனே நகராட்சிப் பகுதியில் ஆற்றில் கலக்கும் கழிவுகளால் ஏற்படும் மாசுபாடு பீமா ஆறு, உஜானி அணை மற்றும் கிருஷ்ணா ஆறு ஆகியவற்றின் நீர்த்தேக்கங்களில் அதிக அளவு மாசுபாட்டை ஏற்படுத்துவதாகக் கண்டறியப்பட்டுள்ளது. இதன் விளைவாக நீர்வழி நோய்கள் பல ஏற்படுகின்றன.  
புனே மாநகராட்சி பகுதியிலிருந்து 125 எம். எல். டி. சுத்திகரிக்கப்படாத சாக்கடை நீரைக் கலப்பது உட்பட அதிக அளவு மாசுபாடு காரணமாக, மகாராட்டிர மாசுக் கட்டுப்பாட்டு வாரியம் இந்த ஆற்று நீரின் தரத்தை வகுப்பு-4 என வகைப்படுத்தியுள்ளது. புனே மாநகராட்சி, மித்தி ஆற்றில் மும்பையில் மேற்கொள்ளப்பட்ட மறுசீரமைப்பு முயற்சியினை ஆக்சிஜனை செலுத்தி இந்த ஆற்றினையும் சுத்தப்படுத்தி மீட்டெடுக்கும் திட்டங்களை அறிவித்தது.  
2011ஆம் ஆண்டில், புனே மாநகராட்சி<nowiki/>ஆதரவுடன் *மகராட்டா வர்த்தகம், தொழில்கள் மற்றும் விவசாயம்* அமைப்பின் முன்னெடுப்பினை அடுத்துப் பல ஜப்பானியத் தொழிலதிபர்கள் முளா-முதா ஆற்றினைச் சுத்தம் செய்து அழகுபடுத்துவதற்கு ஆர்வமாக இருப்பதாகத் தெரிவித்தனர். 2011ஆம் ஆண்டு, புனே மாநகராட்சி முளா- முதாவின் கரையில் ஷிவானே முதல் காரடி வரை ) தூரத்திற்கு ஆற்றங்கரை சாலை அமைக்க ஒப்புதல் அளித்தது. நகரின் பல முக்கிய சாலைகளை இணைக்கத் திட்டமிடப்பட்டது.  
2014ஆம் ஆண்டு புனே காவல் துறையினர் காரடி அருகே உள்ள ஆற்றங்கரையில் *மரிஜுவானா* செடிகள் வளர்க்கப்பட்டதைக் கண்டுபிடித்து அழித்தனர்.
# முளா-முதா ஆறு

## மேலும் பார்க்கவும்

- கிருஷ்ணா ஆறு
- பீமா ஆறு  
=
# கமலா நேரு பூங்கா

**கமலா நேரு பூங்கா** (*Kamala Nehru Park, Pune*) இந்தியாவின் மகாராட்டிர மாநிலம் புனேயில், எரண்ட்வானா, மருத்துவர் கேட்கர் சாலையில் அமைந்துள்ளது. இந்தப் பூங்கா 10 ஏக்கர் பரப்பளவில், மெல்லோட்டத் தடம், குழந்தைகளுக்கான விளையாட்டு மைதானம், நீரூற்று மற்றும் புல்வெளிகளுடன் அமைந்துள்ளது. இங்கு இராணுவ தாரை உந்து விமானம் (எச். ஏ. எல். 24 மாருட்) காட்சிக்கு வைக்கப்பட்டுள்ளது. இந்த பூங்காவின் பிரதான வாயிலுக்கு வெளியே உணவுப் பொருட்களை விற்பனைச் செய்யும் கடைகள் உள்ளன. இந்த பூங்காவிற்கு அருகில் தத்தா கோவில் உள்ளது. இந்த பூங்கா *டெக்கான் ஜிம்கானா*விலிருந்து இரண்டு கிலோமீட்டர் தொலைவில் உள்ளது.
# 1,2,4-முக்குளோரோபென்சீன்

## பயன்

அரைதிண்ம கரைசல் ஊடுருவும் நிறப்பிரிகை போன்ற செயல்பாடுகளில் உயர்வெப்ப கரைப்பானாக இது பயன்படுகிறது. இதைத்தவிர சாயங்கள் பூச்சிக்கொல்லிகள் தயாரிப்பிலும் முன்னோட்டிச் சேர்மமாக 1,2,4-முக்குளோரோபென்சீன் பயன்படுகிறது.
# 1,2,4-முக்குளோரோபென்சீன்

## பாதுகாப்பு

எலிகளுக்கு வாய்வழியாக கொடுக்கப்படும்போது எல்டி50 எனப்படும் உயிர்கொல்லும் அளவு 756 மிகி / கிலோ ஆகும். 1,2,4-முக்குளோரோபென்சீன் கல்லீரல் மற்றும் சிறுநீரகத்தை பாதிக்கிறது என விலங்கு ஆய்வுகள் தெரிவிக்கின்றன. இரசாயன வெளிப்பாடு குறித்த ஒழுங்குபடுத்தப்பட்ட தொழில் வெளிப்பாடு வரம்பு எதுவும் இல்லை. ஆனால் தொழில் பாதுகாப்பு மற்றும் சுகாதார தேசிய நிறுவனம் ஒரு 8 மணி நேர வேலை நாளில் மில்லியனுக்கு 5 பகுதிகள் வெளிப்பாட்டை பரிந்துரைக்கிறது.
# ராஜீவ்காந்தி பல்கலைக்கழகம்

**ராஜீவ்காந்தி பல்கலைக்கழகம்** (*Rajiv Gandhi University*) இந்தியாவின் அருணாச்சலப் பிரதேச மாநிலத்திலுள்ள ஒரு பழமையான பல்கலைக்கழகமாகும். முன்னர் இது **அருணாசல் பல்கலைக்கழகம்** என்று அழைக்கப்பட்டு வந்தது. மாநில தலைநகரான இட்டா நகரிலிருந்து ஒன்பது மைல் தொலைவில் உள்ள தோய்முக்கு நகரில் ரோனோ மலையில் இப்பல்கலைக்கழகம் அமைந்துள்ளது. 1984ஆம் ஆண்டு அப்போதைய பிரதமர் இந்திரா காந்தியால் இந்தப் பல்கலைக்கழகத்திற்கான அடிக்கல் நாட்டப்பட்டது. 2005ஆம் ஆண்டு ஐக்கிய முற்போக்குக் கூட்டணித் தலைவர் சோனியா காந்தி இந்த மாநிலத்திற்கு வருகை தந்தபோது இப்பல்கலைக்கழகம் ராஜீவ்காந்தி பல்கலைக்கழகம் எனப் பெயர் மாற்றம் செய்யப்பட்டது.
# ராஜீவ்காந்தி பல்கலைக்கழகம்

## நிலை

ராஜீவ்காந்தி பல்கலைக்கழகம் 9 ஏப்ரல் 2007 முதல் இந்திய அரசின் மனிதவள மேம்பாட்டு அமைச்சகத்தின் கீழ் ஒரு மத்திய பல்கலைக்கழகமாக இருந்து வருகிறது. இந்தப் பல்கலைக்கழகம்,பல்கலைக்கழக மானியக் குழுவின் அங்கீகாரம் பெற்றுள்ளது.
# ராஜீவ்காந்தி பல்கலைக்கழகம்

## அமைப்பு மற்றும் நிர்வாகம்

### துறைகள்

; வேளாண் அறிவியல்  
- வேளாண்மைத் துறை
- உணவு தொழில்நுட்பத் துறை
- உழவியல் துறை
- வேளாண் பொருளாதாரம் துறை
- வேளாண் பூச்சியியல் துறை  
; வணிகவியல் மற்றும் மேலாண்மை ஆய்வுகள்  
- வணிகவியல் துறை
- மேலாண்மை துறை  
; கல்வித்துறை  
- கல்வித்துறை
- உளவியல் துறை  
; மொழிகள்  
- ஆங்கிலத் துறை
- இந்தி துறை  
; உடற்கல்வி மற்றும் விளையாட்டு அறிவியல்  
- உடற்கல்வி துறை
- விளையாட்டு உயிரிய விசையியல்துறை
- விளையாட்டு உடலியல் துறை
- விளையாட்டு உளவியல் துறை
- வலிமை பயிற்சி மற்றும் கண்டிஷனிங் துறை  
; சமூக அறிவியல்  
- மானுடவியல் துறை
- பொருளாதார துறை
- வரலாற்றுத் துறை
- அரசியல் அறிவியல் துறை
- சமூகவியல் துறை
- சமூகப்பணித் துறை
- நுண்கலை மற்றும் இசைத் துறை
- தேசியப் பாதுகாப்பு ஆய்வுகள் துறை  
; அடிப்படை அறிவியல்  
- கணிதத் துறை
- இயற்பியல் துறை
- வேதியியல் துறை  
; சுற்றுச்சூழல் அறிவியல்  
- புவியியல் துறை
- நிலவியல் துறை  
; உயிர்அறிவியல்  
- தாவரவியல் துறை
- விலங்கியல் துறை  
; பொறியியல் மற்றும் தொழில்நுட்பம்  
- கணினி அறிவியல் மற்றும் பொறியியல் துறை
- மின்னணுப் பொறியியல் மற்றும் தகவல் தொடர்பியல் பொறியியல்  
; தகவல் தொழில்நுட்பம்  
- மக்கள் தொடர்பு துறை
# ராஜீவ்காந்தி பல்கலைக்கழகம்

## அமைப்பு மற்றும் நிர்வாகம்

### நிறுவனம் மற்றும் மையங்கள்

- அருணாச்சல பழங்குடி ஆய்வு நிறுவனம்
- தொலைதூரக் கல்வி நிறுவனம்
- பல்லுயிர் பெருக்கச் சிறப்பு மையம்
- கணினி மற்றும் தகவல் மையம்
- பெண்கள் ஆய்வு மையம்
- உயிர்தகவல் மையம்
- இளைஞர் மேம்பாடு மற்றும் தலைமைத்துவ ஆய்வுகளுக்கான மையம்
- மேம்பாட்டு ஆய்வுகளுக்கான மையம்
- உடற்கல்வி மையம்
# ராஜீவ்காந்தி பல்கலைக்கழகம்

## அமைப்பு மற்றும் நிர்வாகம்

### இணைவுக் கல்லூரிகள்

2020ஆம் ஆண்டின் படி இப்பல்கலைக்கழகத்துடன் 36 கல்லூரிகள் இணைவுப் பெற்றக் கல்லூரிகளாக இருந்தன. அருணாச்சலப் பிரதேசத்தில் உள்ள கல்லூரிகள் முன்னர் வடகிழக்கு மலை பல்கலைக்கழகத்தின் இணைவு பெற்ற கல்லூரிகளாக இருந்தன. இவற்றில் குறிப்பிடத்தக்கன:  
- ஜவகர்லால் நேரு கல்லூரி, பாசிகாட்
- தேரா நாதுங் அரசு கல்லூரி, இட்டாநகர்
# ராஜீவ்காந்தி பல்கலைக்கழகம்

## மாணவர் வாழ்க்கை

### விழாக்கள்

*அருணாசல் பனோரமா* எனும் அருணாச்சலப் பிரதேச பன்முகத்தன்மைக் குறித்த கலாச்சார விழா  
துணைவேந்தர் கோப்பைக்கான கல்லூரிகளுக்கு இடையேயான இளைஞர் விழா.
# சாகேத் குஷ்வாஹா

**சாகேத் குஷ்வாஹா** (*Saket Kushwaha*) என்பவர் இந்தியக் கல்வியாளர் மற்றும் விவசாய பொருளாதார நிபுணர் ஆவார். இவர் அருணாச்சல பிரதேசத்தின் ராஜீவ்காந்தி பல்கலைக்கழகத்தின் துணைவேந்தர் மற்றும் பீகார் லலித் நாராயண் மிதிலா பல்கலைக்கழகத்தின் முன்னாள் துணைவேந்தர் ஆவார்.
# சாகேத் குஷ்வாஹா

## கல்வி

குஷ்வாஹா 1963ஆம் ஆண்டு ஆகத்து 28ஆம் தேதி இந்தியாவின் உத்தரப் பிரதேசத்தில் உள்ள கான்பூரில் உள்ள பீம்செனில் பிறந்தார். இவரது தந்தை, சுரேந்திர சிங் குஷ்வாஹா, பனாரசு இந்து பல்கலைக்கழகத்தின் இயற்பியல் துறையில் பேராசிரியராக இருந்தார். மற்றும் மகாத்மா காந்தி காசி வித்யாபீட்ம், உத்தரப் பிரதேசம் ஆகியவற்றின் துணைவேந்தராகவும் பணியாற்றியுள்ளார். சாகேத் குஷ்வாஹா விவசாயத்தில் இளநிலை (1983) மற்றும் முதுநிலை (1986) மற்றும் முனைவர் (1992) பட்டங்களை பனாரசு இந்து பல்கலைக்கழகத்தில் பெற்றுள்ளார். இவரது முனைவர் பட்ட ஆய்வு விவசாயப் பொருளாதாரம் குறித்தது.
# சாகேத் குஷ்வாஹா

## பணி

குஷ்வாஹா நைஜீரியாவின் கூட்டாச்சிதொழில்நுட்ப பல்கலைக்கழகத்தில், மேலாண்மைப் பள்ளி புலத்தலைவராகப் பணியாற்றியுள்ளார்.2006-ல் பனாரசு இந்து பல்கலைக்கழகத்தில் பேராசிரியராக பணியில் சேர்ந்தார். இங்கு இவர் 2017 வரை பணியாற்றினார். பின்னர் 2017 முதல் 2018 வரை பனாரசு பல்கலைக்கழக ராஜீவ்காந்தி தெற்கு வளாகத்தில் பேராசிரியராகப் பணியாற்றினார். From 2017 to 2018 he served as professor-in-charge for Rajiv Gandhi South Campus Banaras Hindu University. இதனைத் தொடர்ந்து 2018ஆம் ஆண்டு ராஜீவ்காந்தி பல்கலைக்கழகத்தின் துணைவேந்தராக நியமிக்கப்பட்டார்.
# தோய்முக்கு

**தோய்முக்கு** (*Doimukh*) என்பது இந்தியாவின் அருணாச்சல பிரதேசத்தில் உள்ள பபும் பரே மாவட்டத்தில் உள்ள ஒரு சிறிய நகரம் ஆகும். இது மாவட்டத் தலைமையகமான யூபியாவின் தெற்கே 18 கி. மீ. தொலைவில் அமைந்துள்ளது. இதன் அஞ்சல் குறியீடு 791112 ஆகும். அருணாச்சலப் பிரதேசத்தின் 60 சட்டமன்றத் தொகுதிகளில் இதுவும் ஒன்று. இந்தத் தொகுதியின் தற்போதைய சட்டமன்ற உறுப்பினர் (சூலை 2019 நிலவரப்படி) தன ஹாலி தாரா ஆவார். இது நிஷிமக்களின் பாரம்பரிய மற்றும் பழங்குடியினரின் இருப்பிடமாகும்.
# தோய்முக்கு

## குறிப்பிடத்தக்கவர்கள்

- தபா சாகே (பிறப்பு 1993), நரம்புக்கலன் (கித்தார்) இசைக்கலைஞர்
# தோய்முக்கு

## மேலும் பார்க்கவும்

- அருணாச்சல பிரதேச சட்டமன்றம்
# மலேசியத் தமிழ்ச்சமயப் பேரவை

**மலேசியத் தமிழ்ச்சமய பேரவை** என்பது மலேசியாவில் தமிழ் சமய அமைப்புக்கான பொதுவான தளத்தை அமைப்பதற்கான ஒரு முயற்சியாகும். 2018 ஆம் ஆண்டு ஆகத்து மாதம் 4 ஆம் தேதியன்று உலக தமிழர் பதுகப்பு செயலகம் நகர்வில், விஸ்மா துன் சம்பந்தன், கோலாலம்பூரில் இவ்வமைப்பு தொடங்கப்பட்டது. இந்த கூட்டத்தில் இருண்டு முக்கிய தீர்மானங்களாக; தமிழ் சமயமே, தமிழரின் சமய அடையாளமாகும், தமிழ்ச் சமய பேரவை அமைத்து சமய நடவடிக்கைகளை முன்னெடுத்தல் எனும் மேலும் பத்து பரிந்துரைகள் முன்மொழியப்பட்டு ஏற்கப்பட்டது.  
15 09 2019, மலேசியா தமிழ்ச் சமய பேரவை நகர்வில் முதலாம் தமிழ்ச் சமய மாநாடு 2019 நடந்தேறியது. நாடு முழுவதிலுமிருந்து திரு முருகன் பத்துமலை திரு கோயில் மண்டபத்திற்கு சுமார் 1000 பெர், திரண்டு இக்கூட்டத்தில் கலந்து கொண்டண. இம் மாநாடுன் கருப்பொருளாக தமிழ் சமய மீள்ச்சியே தமிழர் இனத்தின் எழுசியே என்ற முழக்கத்துடன் இனிதே நகர்ந்தது. தமிழ் வாழ்வியல் இயக்கம் மற்றும் வள்ளலார் அன்பு நினலயம், கோவை பேரூராதீனத்தின் திருப்பெருந்திரு சாந்தலிங்க மருதாசல அடிகளார், தொல்காப்பிய செம்மல் தமிழ்திரு இர . திருச்செல்வனார் ஐயா(தமிழியல் ஆய்வுக் களம் மலேசியா) , மற்றும் மலேசிய சைவ நற்பணிக் கழக தலைவர் திருமுறைச் செம்மல் முனைவர் நா தர்மலிங்கம் ஐயா, ஆகியோரின் ஆதரவால் பேரவை நடைபெற்றன.
# போர் நகரம்

**போர்** (**Bhor**) , இந்தியாவின் மகாராட்டிரா மாநிலம், புனே மாவட்டம், போர் தாலுகாவின் நிர்வாகத் தலைமையிட நகரமும், நகராட்சியும் ஆகும்.
# போர் நகரம்

## புவியியல்

போர் நகரம் பாகையில் அமைந்துள்ளது. இது கடல் மட்டத்திலிருந்து 588&nbsp;metres (1929&nbsp;feet) உயரத்தில் அமைந்துள்ளது.
# போர் நகரம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 17 வார்டுகளும், 4,059 குடும்பங்களையும் கொண்ட போர் நகரத்தின் மொத்த மக்கள் தொகை 18,453 ஆகும். மக்கள் தொகையில் 9,256 ஆண்கள் மற்றும் 9,197 பெண்கள் உள்ளனர். பாலின விகிதம் 1000 ஆண்களுக்கு 994 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் 10.05% ஆகும். சராசரி எழுத்தறிவு 91.17% ஆகும். இதன் மக்கள் தொகையில் இந்துக்கள் 89.14%, இசுலாமியர்கள் 7.11%, பௌத்தர்கள் 2.63%, சமணர்கள் 0.95%, கிறித்துவர்கள் 0.07% மற்றும் பிறர் 0.08% ஆக உள்ளனர்.
# போர் நகரம்

## கல்வி

- ஆர். டி. மருந்தியியல் கல்லூரி
- அபிநவ கல்விச் சங்க பொறியியல் & தொழில்நுட்பக் கல்லூரி
- உலகளாவிய பொறியியல் கல்லூரி
- நவசகாயத்திரி குழும கல்வி நிலையங்கள்
# போர் நகரம்

## போக்குவரத்து

மும்பை-புனே-சாத்தாரா நகரங்களை இணைக்கும் நெடுஞ்சாலை எண் 4-இல் போர் நகரம் அமைந்துள்ளது.
# போர் நகரம்

## வரலாறு

போர் சமஸ்தானத்தின் தலைநகராக 15 ஆகஸ்டு 1947 முடிய விளங்கியது.
# அனைத்திந்திய முற்போக்கு பெண்கள் சங்கம்

**அனைத்திந்திய முற்போக்கு பெண்கள் சங்கம்** (*All India Progressive Women's Association*) சமத்துவம் மற்றும் பெண்கள் விடுதலையை நோக்கமாகக் கொண்டு தோன்றிய ஒரு பெண்கள் அமைப்பாகும். இந்தியாவில் 21 மாநிலங்களில் இது ஒரு நிறுவன நிலையில் உள்ளது. 1991 ஆம் ஆண்டு பெண்களின் தேசிய அளவிலான பொதுமக்கள் அமைப்பாக இச்சங்கம் நிறுவப்பட்டது. இந்திய பொதுவுடமைக் கட்சியின் மார்க்சிய பிரிவின் பெண்கள் அணியாகவும் உள்ளது.
# இந்தப்பூர்

**இந்தப்பூர்** (**Indapur**), இந்தியாவின் மகாராட்டிரா மாநிலம், புனே மாவட்டம், இந்தப்பூர் தாலுகாவின் நிர்வாகத் தலைமையிட நகரமும், நகராட்சியும் ஆகும். இந்தியாவின் கிழக்கில் மசூலிப்பட்டினம், மேற்கில் புணேவை இணைக்கும் தேசிய நெடுஞ்சாலை எண் 9 இந்தப்பூர் வழியாக செல்கிறது. இந்தப்பூர் நகரத்தின் அருகில் பாராமதி நகரம், பீமா ஆறு, பீமா அணை ஆகியவை உள்ளன.
# இந்தப்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 17 வார்டுகளும், 5,228 குடும்பங்களையும் கொண்ட இந்தப்பூர் நகரத்தின் மொத்த மக்கள் தொகை 25,515 ஆகும். மக்கள் தொகையில் ஆண்கள் 13,252 மற்றும் 12,263 பெண்கள் உள்ளனர். பாலின விகிதம் 1,000 ஆண்களுக்கு பெண்கள் 925 வீதம் உள்ளனர். 6 வயதிற்குட்பட்ட குழந்தைகள் 11.86% ஆகும். சராசரி எழுத்தறிவு 88.22% ஆகும். இதன் மக்கள் தொகையில் இந்துக்கள் 78.16%, இசுலாமியர்கள் 15.11%, பௌத்தர்கள் 4.58%, சமணர்கள் 1.47% மற்றும் பிறர் 0.67% ஆக உள்ளனர்.
# இந்தப்பூர்

## பொருளாதாரம்

இதன் முக்கிய விளைபயிர்கள் கோதுமை, கரும்பு மற்றும் சோளம் ஆகும். இந்நகரம் இந்தியப் பாதுகாப்புத் துறையின் கனரக தொழிற்சாலைகள் அதிகம் கொண்டது.
# இட்ரியம்(III) ஐதராக்சைடு

**இட்ரியம்(III) ஐதராக்சைடு** (*Yttrium(III) hydroxide*) Y(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.
# இட்ரியம்(III) ஐதராக்சைடு

## தயாரிப்பு

இட்ரியம்(III) நைட்ரேட்டுடன் சோடியம் ஐதராக்சைடின் நீரிய கரைசலைச் சேர்த்து வினைபுரியச் செய்தால் இட்ரியம்(III) ஐதராக்சைடு உருவாகிறது:  
: Y(NO<sub>3</sub>)<sub>3</sub> + 3 NaOH → Y(OH)<sub>3</sub>↓ + 3 NaNO<sub>3</sub>  
இது இட்ரியம்(III) ஐதராக்சைடை ஒரு வெள்ளை ஊண்பசை வீழ்படிவாகக் கொடுக்கிறது. ஒரு வெள்ளைப் பொடியாக இவ்வீழ்படிவை உலர்த்தலாம்.
# இட்ரியம்(III) ஐதராக்சைடு

## வேதிப் பண்புகள்

இட்ரியம்(III) ஐதராக்சைடு ஒரு காரம் என்பதால் அமிலங்களுடன் வினைபுரிந்து உப்புகளைக் கொடுக்கிறது.
: Y(OH)<sub>3</sub> + 3 HNO<sub>3</sub> → Y(NO<sub>3</sub>)<sub>3</sub> + 3 H<sub>2</sub>O  
: 2 Y(OH)<sub>3</sub> + 3 H<sub>2</sub>SO<sub>4</sub> → Y<sub>2</sub>(SO<sub>4</sub>)<sub>3</sub> + 3 H<sub>2</sub>O  
வளிமண்டல கார்பனீராக்சைடை இது ஈர்த்துக் கொள்ளூம்.
வெப்பபபடுத்தும் போது இட்ரியம்(III) ஐதராக்சைடு சிதைவடைகிறது.
: 2 Y(OH)<sub>3</sub> → Y<sub>2</sub>O<sub>3</sub> + 3 H<sub>2</sub>O↑
# இட்ரியம்(II) ஆக்சைடு

**இட்ரியம்(II) ஆக்சைடு** (*Yttrium(II) oxide*) YO என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.
# இட்ரியம்(II) ஆக்சைடு

## தயாரிப்பு

350 ° செல்சியசு வெப்பநிலையில் இட்ரியம்(III) ஆக்சைடை இலக்காகக் கொண்டு துடிப்புள்ள சீரொளிப் படிவு மூலம் இட்ரியம்(II) ஆக்சைடு உருவாக்கப்படுகிறது. கிரிப்டான் மோனோபுளோரைடு சீரொளியைப் பயன்படுத்தி [[கால்சியம் புளோரைடு மீது இப்படலம் படிவாக்கப்படுகிறது. இதன்மூலம் 200 நானோமீட்டர் அளவு இட்ரியம் மோனாக்சைடு படலங்கள் கிடைக்கின்றன.
# வா. சு. சுரேகா

**வா.சு. சுரேகா** (*V. S. Surekha*) இந்தியாவின் கேரள மாநிலத்தைச் சேர்ந்த தடியூன்றித் தாண்டும் தடகள வீராங்கனையாவார். 2014 ஆம் ஆண்டு புது தில்லியில் நடைபெற்ற தேசிய திறந்தநிலை வெற்றியாளர் போட்டியில் 4.15 மீ உயரம் தாண்டி தேசிய சாதனையை இவர் படைத்துள்ளார். 4.00 மீட்டர் உயரத்தை கடந்த முதல் இந்திய பெண் வீராங்கனை சுரேகா ஆவார்.
# வா. சு. சுரேகா

## ஆரம்ப கால வாழ்க்கை

சுரேகா இந்தியாவின் தென் மாநிலமான கேரளாவில் பிறந்தார். சிறுவயதில் நீளம் தாண்டுதல் வீராங்கனையாக இருந்தபோதே இவருக்கு விளையாட்டில் ஆர்வம் ஏற்பட்டது. உயர்நிலைப் பள்ளியில் படிக்கும் போது, சென்னையில் உள்ள பிரைம் விளையாட்டு அகாடமியின் பயிற்சியாளர் நாகராஜின் கீழ் தடியூன்றித் தாண்டும் பயிற்சியைத் தொடங்கினார். முன்னாள் தடியூன்றித் தாண்டும் தடகள வீரர் மாணிக் ராசுவின் தொழில்நுட்ப உதவியுடன் இவர் தேசிய அளவு போட்டிகளுக்கு பயிற்சி பெற முடிந்தது.
# வா. சு. சுரேகா

## தொழில்

2003 ஆம் ஆண்டு செப்டம்பர் மாதம் 28 அன்று பெங்களூரில் நடந்த 43 ஆவது திறந்தநிலை தடகள வெற்றியாளர் போட்டியில் 3.51 மீ உயரம் என்ற தேசிய சாதனையை இவர் படைத்தார்.
| தேசிய சாதனை
|-
| 2006
| 3.85 மீ
| புது தில்லி தேசிய வெற்றியாளர் போட்டி
|-
|2006
| 4.08 மீ
| 3 ஆவது தேசிய தடகள சுற்று போட்டி, பாட்டியாலா
| 4 மீட்டரை கடந்தது.
|-
| 2014
| 4.15 மீ
| நவம்பர் 4, 2014 அன்று புது தில்லியில் நடைபெற்ற திறந்தநிலை தேசிய தடகள வெற்றியாளர் போட்டி
| எட்டு ஆண்டுகால தனது சாதனையை மேம்படுத்தி புதிய தேசிய சாதனையை படைத்தார்
|}
# வா. சு. சுரேகா

## தனிப்பட்ட வாழ்க்கை

அவர் மூன்று தாண்டுதல் வீரரும் இந்திய தேசிய சாதனையாளருமான ரஞ்சித் மகேசுவாரியை திருமணம் செய்து கொண்டார், மேலும் ஜியா மற்றும் இசுபர்சா என்ற இரண்டு மகள்களின் தாயாவார். 2014 ஆம் ஆண்டில் நான்கு வயது மகளுக்கு தாயாக இருந்தபோதும் 4.15 மீ உயரம்தாண்டி தேசிய சாதனை படைத்தார்  
இவர் தெற்கு இரயில்வேயின் ஊழியராகப் பணிபுரிகிறார்.
# தெமிஸ்ட்டோக்ளீஸ்

மராத்தான் போருக்கு பிந்தைய ஆண்டுகளிலும், கிமு 480-479 இரண்டாவது பாரசீகப் படையெடுப்பிற்கு முன்னும், தெமிஸ்டோகிள்ஸ் ஏதென்சின் மிக முக்கியமான அரசியல்வாதியாக ஆனார். இவர் தொடர்ந்து வலுவான ஏதெனியன் கடற்படையின் தேவைக்காக வாதிட்டார். மேலும் கிமு 483 இல் 200 ட்ரைரீம்கள் எனப்படும் மூவரித்தோணிகள் கொண்ட கடற்படையை உருவாக்க ஏதெனியர்களை வற்புறுத்தினார். மீண்டும் பாரசீகர்கள் படையெடுத்து வரும்போது இவை முக்கியமாக தேவைப்படும் என்றார். பாரசீகத்தின் இரண்டாவது படையெடுப்பின் போது, கிமு 480 இல் ஆர்ட்டெமிசியம் மற்றும் சலாமிஸ் போர்களில் கிரேக்க நட்பு கடற்படைக்கு இவர் திறம்பட தலைமைதாங்கினார். இவரது வியூகத்தின் காரணமாக, கிரேக்க நேச நாடுகள் பாரசீக கடற்படையை சலாமிஸ் நீரிணையில் வெற்றிகரமாக வசப்படுத்தியது. மேலும் அங்கு கிடைத்த தீர்க்கமான கிரேக்க வெற்றியானது போரில் திருப்புமுனையாக அமைந்தது. பிளாட்டியா தரைப் போரில் பாரசீகத் தோல்விக்குப் பிறகு அடுத்த ஆண்டு நடந்த படையெடுப்பு உறுதியாக முறியடிக்கப்பட்டது.  
பாரசீகப் போர்களில் கிரேக்கர்கள் பெருவெற்றியை அடைந்த பிறகு, போருக்கு சென்றிருந்த ஏதெனியர்கள் ஏதென்சுக்கு திரும்பினர். பாரசீகர்களால் பாழாக்கப்பட்டிருந்த ஏதென்சை கி.மு. 479 இலையுதிர் காலத்தில் மறு நிர்மாணம் செய்யும் பணியில் தெமிஸ்டோகிள்ஸின் வழிகாட்டுதலின் கீழ் ஈடுபட்டனர். தூதர்கள் வருவதற்குள், ஏதெனியர்கள் கோட்டைய்யை கட்டி முடித்துவிட்டனர். வேலை நடப்பதை பார்வையிட வந்த தூதர்கள் கோட்டைகள் இருந்து வெளியேறாமல் தடுத்து நிறுத்தப்பட்டனர். இவரது மரணத்திற்குப் பின் இவரது நற்பெயருக்கு மறுவாழ்வளிக்கப்பட்டது. மேலும் இவர் ஏதெனியன் (பொதுவாக கிரேக்க) வீரராக மீண்டும் போற்றபட்டார். புளூட்டாக் விவரிப்பில், பாரசீக அச்சுறுத்தலில் இருந்து "கிரேக்கம் தப்பி வெற்றிபெற ஒரு சிறந்த கருவியாக இருந்த மனிதர்" என்று தெமிஸ்டோக்கிள்ஸ் இன்னும் நியாயமான முறையில் கருதப்பட்டடார். இவரது கடற்படைக் கொள்கைகள் ஏதென்சிலும் நீடித்த தாக்கத்தை ஏற்படுத்தியது. ஏனெனில் கடற்படை சக்தியானது ஏதெனியன் பேரரசு மற்றும் பொற்காலத்தின் அடித்தளமானது .
# வடகிழக்கு மலைப் பல்கலைக்கழகம்

இந்தப் பல்கலைக்கழகம், பல்கலைக்கழக மானியக் குழுவின் *சிறந்த திறன் கொண்ட பல்கலைக்கழகம்* என்ற தகுதியினை 2006-ல் பெற்றது. இது மேகாலயா, நாகாலாந்து, அருணாச்சல பிரதேசம் மற்றும் மிசோரம் உள்ளிட்ட வடகிழக்கு இந்தியாவின் மாநிலங்களுக்காகப் பிராந்திய பல்கலைக்கழகமாக நிறுவப்பட்டது. மேலும் 1994-ல் நாகாலாந்து பல்கலைக்கழகமும் 2001-ல் மிசோரம் பல்கலைக்கழகமும் இந்தப் பல்கலைக்கழகத்துடன் இணைக்கப்பட்டது.
# வடகிழக்கு மலைப் பல்கலைக்கழகம்

## வளாகம்

வடகிழக்கு மலைப் பல்கலைக்கழகம் இரண்டு கல்வி வளாகங்களைக் கொண்டுள்ளது. ஒன்று மவ்கின்ரோ-உம்ஷிங், சில்லாங்கிலும் மற்றொன்று சேசிங்ரே, துராவிலும் அமைந்துள்ளது. சில்லாங் கல்வி மற்றும் நிர்வாக செயல்பாடுகளின் தலைமையகம் ஆகும். இந்தப் பிரதான வளாகம் 1225 ஏக்கர் பரப்பளவில் அமைந்துள்ளது. இது தேசிய அறிவியல் அருங்காட்சியகங்கள், இந்திரா காந்தி தேசிய திறந்தநிலை பல்கலைக்கழகம், இந்தியச் சமூக அறிவியல் ஆராய்ச்சி கழகம், இந்திய விளையாட்டு மேம்பாட்டு ஆணையம் மற்றும் ஆங்கிலம் மற்றும் வெளிநாட்டு மொழிகள் பல்கலைக்கழகம் ஆகியவற்றின் மையங்களையும் கொண்டுள்ளது.
# வடகிழக்கு மலைப் பல்கலைக்கழகம்

## அமைப்பு மற்றும் நிர்வாகம்

### ஆளுகை

வடகிழக்கு மலைப் பல்கலைக்கழக நிர்வாகத்தின் தலைவர் துணைவேந்தர் ஆவார். ஐந்தாண்டு பதவிக்காலத்திற்கான துணைவேந்தரை இந்தியக் குடியரசுத் தலைவர் நியமனம் செய்கிறார். மேகாலயா ஆளுநர் பல்கலைக்கழகத் தலைவர் ஆவார். துணைவேந்தரின் கீழ் இரண்டு சார்பு துணைவேந்தர்கள் உள்ளனர். இவர்கள் இருவரும் துரா மற்றும் சில்லாங் ஆகிய இரண்டு வளாகம் ஒவ்வொன்றிற்கும் ஒருவர் எனப் பதிவாளர் ஒருவருடன் நியமிக்கப்படுகின்றனர். தற்பொழுது இப்பல்கலைக்கழகத்தின் துணைவேந்தராக பிரபா சங்கர் சுக்லா உள்ளார்.  
ஆரம்பத்தில், சில்லாங்கில் உள்ள வடகிழக்கு மலைப் பல்கலைக்கழகத்தின் கல்வித் துறைகளும் நிர்வாகமும் சில்லாங் நகரத்தில் உள்ள மூன்று முக்கிய தளங்களிலிருந்து செயல்பட்டன. அவை 1) மயூர்பஞ்ஜின் முன்னாள் மகாராஜா அரண்மனை 2) பிஜினியின் ராணியின் அரண்மனை மற்றும் 3) மேகாலயா அரசாங்க கட்டிடம் இது குதிரை லாட கட்டிடம் என்று அழைக்கப்படுகிறது. தற்பொழுது பல்கலைக்கழகம் இதன் மைய நிர்வாகம் மவ்கின்ரோ-உம்ஷிங்கில் உள்ள முதன்மை வளாகத்திலிருந்து செயல்படுகிறது.
# வடகிழக்கு மலைப் பல்கலைக்கழகம்

## அமைப்பு மற்றும் நிர்வாகம்

### பள்ளிகள்

பல்கலைக்கழகத்தில் பின்வரும் பள்ளிகள், துறைகள் மற்றும் ஆய்வு மையங்கள் உள்ளன:  
- பொருளியல், மேலாண்மை பள்ளி
- வேளாண் வணிக மேலாண்மை மற்றும் உணவு தொழில்நுட்பம் (துரா)
- வணிகவியல் துறை
- பொருளாதார துறை
- பத்திரிகை மற்றும் மக்கள் தொடர்பு
- நூலகம் மற்றும் தகவல் அறிவியல் துறை
- மேலாண்மைத் துறை (துரா)
- சுற்றுலா மற்றும் உணவக மேலாண்மைத் துறை
- கல்விப் பள்ளி
- வயது வந்தோர் மற்றும் தொடர் கல்வித் துறை
- தொலைதூரக் கல்வி மையம்
- அறிவியல் கல்வி மையம்
- கல்வித்துறை
- கல்வித் துறை (துரா)
- மனித மற்றும் சுற்றுச்சூழல் அறிவியல் பள்ளி
- மானுடவியல் துறை
- சுற்றுச்சூழல் ஆய்வுத் துறை
- புவியியல் துறை
- தோட்டக்கலைத் துறை
- கிராமப்புற வளர்ச்சி மற்றும் விவசாய உற்பத்தி
- மானுடவியல் பள்ளி
- ஆங்கிலத் துறை
- ஆங்கிலத் துறை (துரா வளாகம்)
- கரோ துறை (துரா வளாகம்)
- இந்தி துறை
- காசி துறை
- மொழியியல் துறை
- தத்துவத்துறை
- உயிர்அறிவியல் பள்ளி
- உயிர்வேதியியல் துறை
- உயிர்த்தொழில்நுட்பவியல் & உயிர்தகவல்நுட்பவியல்
- தாவரவியல் துறை
- விலங்கியல் துறை
- இயற்அறிவியல் பள்ளி
- வேதியியல் துறை
- கணிதத் துறை
- இயற்பியல் துறை
- புள்ளியியல் துறை
- சமூக அறிவியல் பள்ளி
- கலாச்சார மற்றும் ஆக்கப்பூர்வமான ஆய்வுகள் துறை
- வரலாறு மற்றும் தொல்லியல் துறை (துரா)
- வரலாற்றுத் துறை
- சட்டத்துறை
- அரசியல் அறிவியல் துறை
- சமூகவியல் துறை
- தொழில்நுட்ப பள்ளி
- கட்டிடக்கலை துறை
- அடிப்படை அறிவியல் & சமூக அறிவியல் துறை
- உயிர்மருத்துவ தொழில்நுட்பத் துறை
- கணினி பயன்பாடுகள் துறை
- மின்னணு மற்றும் தகவல் துறை
- எரிசக்தி பொறியியல் துறை
- தகவல் தொழில்நுட்பத் துறை
- நானோ தொழில்நுட்பத் துறை
# வடகிழக்கு மலைப் பல்கலைக்கழகம்

## அமைப்பு மற்றும் நிர்வாகம்

### அதிகார வரம்புகள் மற்றும் இணைவுபெற்ற கல்லூரிகள்

பல்கலைக்கழகத்தின் அதிகார வரம்பு முதலில் மேகாலயா மற்றும் நாகாலாந்து மாநிலங்களுக்கும் பின்னர் அருணாச்சல பிரதேசம் மற்றும் மிசோரம் ஆகிய ஒன்றியப் பகுதிகளுக்கும் விரிவடைந்தது. செப்டம்பர் 6, 1994-ல் நாகாலாந்து பல்கலைக்கழகம் நிறுவப்பட்டதன் மூலம், **வடகிழக்கு மலைப் பல்கலைக்கழக** அதிகார வரம்பு நாகாலாந்து மாநில பகுதியில் நிறுத்தப்பட்டது. அதேபோல் மிசோரம் பல்கலைக்கழகம் நிறுவப்பட்டதன் மூலம் மிசோரம் மீதான **வடகிழக்கு மலைப் பல்கலைக்கழகத்தின்** அதிகார வரம்பும் சூன் 2001 முதல் நிறுத்தப்பட்டது. அருணாச்சல பிரதேசத்திற்கும் சொந்தமான பல்கலைக்கழகம் உள்ளது.
# வடகிழக்கு மலைப் பல்கலைக்கழகம்

## கல்வி

### நூலகம்

மத்திய நூலகம் 1973-ல் 600 புத்தகங்களின் தொகுப்புடன் தொடங்கப்பட்டது. இதன் உறுப்பினர்களில் பல்கலைக்கழகம் மற்றும் கல்லூரி ஆசிரியர்கள், முதுகலை மற்றும் இளங்கலை மாணவர்கள் மற்றும் ஆசிரியர் அல்லாத ஊழியர்கள் உறுப்பினர்களாக உள்ளனர். சிலாங் வளாகத்தில் உள்ள நிரந்தர நூலகம் வடகிழக்கு பிராந்தியத்தின் இந்திய மேம்பாட்டு அமைச்சகத்தால் நிதியளிக்கப்பட்டு 2006-ல் திறக்கப்பட்டது. இப்போது இங்கு 230,000 புத்தகங்கள், 38,000 பத்திரிக்கைகள் மற்றும் 316 வெளிநாட்டு மற்றும் 366 இந்திய ஆய்விதழ்களும் உள்ளன.
# வடகிழக்கு மலைப் பல்கலைக்கழகம்

## கல்வி

### தரவரிசை

தேசிய கல்வி நிறுவனங்களுக்கான தரவரிசை கட்டமைப்பு 2020-ல் வடகிழக்கு மலைப் பல்கலைக்கழகம் இந்தியாவில் ஒட்டுமொத்தமாக 90வது இடத்தையும் மற்றும் பல்கலைக்கழகங்களில் 59வது இடத்தையும் பெற்றது.
# மென்கரே

**மென்கரே** (**Menkare**), பண்டைய எகிப்தின் மெம்பிஸ் நகரத்தை தலைநகராக் கொண்டு பழைய இராச்சியத்தை கிமு 2181-இல் ஆண்ட எட்டாம் வம்சத்தின் முதல் அல்லது இரண்டாவது மன்னர் ஆவார். அபிதோஸ் மன்னர்கள் பட்டியலில் மன்னர் மென்கரே பெயர் பொறித்த குறுங்கல்வெட்டு உள்ளது.
# மென்கரே

## இதனையும் காண்க

- எகிப்தின் எட்டாம் வம்சம்
- அபிதோஸ் மன்னர்கள் பட்டியல்
# ராணிகோலா

**ராணிகோலா** (*Ranikhola*) என்பது இந்தியாவின் சிக்கிமில் உள்ள ஓர் ஆறாகும். இது மாநிலத் தலைநகர் கேங்டாக்கிற்கு அருகில் பாய்கிறது. இது டீஸ்டா ஆற்றின் துணை ஆறாகும். 1642-ல் மங்கர்சோங்கில் தனது கணவர் இறந்த பிறகு மங்கர் ராணி இந்த ஆற்றில் தற்கொலை செய்து கொண்டார். எனவே இந்த ஆறு ராணிகோலா என்று அழைக்கப்படுகிறது. ராணிகோலா இமயமலையில் உருவாகி கேங்டாக்கிற்கு கீழ்ப்பகுதியில் பாய்கிறது. இங்கு ரேட்டி ஆற்றுடன் இணைந்து ராணிபூலை நோக்கி பாய்கிறது. மீண்டும் ரோரோ சூ ஆற்றுடன் இணைகிறது. தேசிய நெடுஞ்சாலை 10 ராணி கோலாவுக்கு இணையாக ராணிபூலிலிருந்து சிங்தாம் வரை செல்கிறது. பின்னர் சிங்காமில் இந்த ஆறு டீஸ்டா ஆற்றுடன் இணைகிறது.
# ராணிகோலா

## நீர்மின் திட்டம்

சிக்கிமில் செயல்படுத்தப்பட்ட முதல் நீர்மின் திட்டம் 1927-ல் கேங்டாக்கிற்கு கீழே உள்ள ராணி கோலாவில் நிறுவப்பட்ட நுண் நீர்மின் திட்டமாகும். இது 50 கிலோ வாட் மின்உற்பத்தித் திறன் கொண்டது.
# சீசியம் ஆக்சைடு

**சீசியம் ஆக்சைடு** (*Caesium oxide*) என்பது சீசியமும் ஆக்சிசனும் சேர்ந்து உருவாகும் கனிமச் சேர்மங்களைக் குறிக்கிறது. இரும கனிமச் சேர்மங்களாக உருவாகும் பல சீசியம் ஆக்சைடுகள் அறியப்படுகின்றன.
சீசியம் ஆக்சைடு கீழ்கண்ட எவற்றையும் குறிக்கும்:
- சீசியம் கீழாக்சைடுகள் (Cs<sub>7</sub>O, Cs<sub>4</sub>O, மற்றும் Cs<sub>11</sub>O<sub>3</sub>)
- சீசியம் ஓராக்சைடு (Cs<sub>2</sub>O, பொதுவாகக் காணப்படுவது.
- சீசியம் பெராக்சைடு (Cs<sub>2</sub>O<sub>2</sub>)
- சீசியம் செசுகியுவாக்சைடு (Cs<sub>2</sub>O<sub>3</sub>)
- சீசியம் மேலாக்சைடு (CsO<sub>2</sub>)
- சீசியம் ஓசோனைடு (CsO<sub>3</sub>)
# ராதே சூ

**ராதே சூ** (*Ratey Chu*) என்பது இந்தியாவின் சிக்கிம் மாநிலத்தில் உள்ள ஓர் ஆறாகும். இது சிக்கிம் மாநில தலைநகரான கேங்டாவின் முக்கிய நீர் ஆதாரமாகும். ரேடே சூ ) உயரத்தில் பனிப்பாறைகள் நிறைந்த டாம்ஸே ஏரியிலிருந்து வெளியாகிறது. கடல் மட்டத்திற்கு மேல். உயரத்தில் உள்ள ரேடே சூ குடிநீருக்காகப் பயன்படுத்தப்படுகிறது. சுமார் ) வரை தண்ணீர் செலப் நீர் சுத்திகரிப்பு நிலைய தளத்திற்கு.கொண்டு செல்லப்பட்டுப் பயன்படுத்தப்படுகிறது.
# கிரேக்கத்தின் மீதான பாரசீகத்தின் முதல் படையெடுப்பு

கிரேக்க-பாரசீகப் போர்களின் போது **கிரேக்கத்தின் மீதான முதல் பாரசீகப் படையெடுப்பு** கி.மு. 492 இல் தொடங்கியது. மேலும் கி.மு. 490 இல் மராத்தான் போரில் தீர்க்கமான ஏதெனியன் வெற்றியுடன் போர் முடிவுக்கு வந்தது. இரண்டு தனித்துவமான போர்த் தொடர்களைக் கொண்ட இந்த படையெடுப்பு, ஏதென்ஸ் மற்றும் எரீத்திரியா நகர அரசுகளைத் தண்டிப்பதற்காக பாரசீக மன்னர் பேரரசர் டேரியசின் கட்டளையினால் நடத்தப்பட்டது. இந்த நகரங்கள் பாரசீக ஆட்சிக்கு எதிரான ஐயோனியன் கிளர்ச்சியின் போது ஐயோனியா நகர அரசுகளை ஆதரித்தன. இதனால் டேரியசின் கோபத்திற்கு ஆளாகின. டேரியஸ் தனது பேரரசை ஐரோப்பாவிற்குள் விரிவுபடுத்தவும், அதன் மேற்கு எல்லையைப் பாதுகாக்கவும் ஒரு வாய்ப்பாகவும் இதைக் கண்டார்.  
கி.மு. 492 இல் முதல் போர்த் தொடரானது பாரசீகத் தளபதியான மார்தோனியசு தலைமையில் மேற்கொள்ளப்பட்டது. அப்போர் தொடரில் திரேசு மீண்டும் அடிபணியச் செய்யயப்பட்டது. மேலும் மக்கெடேனியாவை பாரசீகத்துக்கு முழுக்க கீழ்ப்படிந்த இராச்சியப் பகுதியாக மாற்றும்படி கட்டாயம் ஏற்பட்டது. இருப்பினும், அதோஸ் மலையின் கடற்கரையில் புயலில் மார்தோனியசின் கடற்படை சிதைந்ததால் அவர்களின் அடுத்த முன்னேற்றம் தடுக்கப்பட்டது. அடுத்த ஆண்டு, டேரியஸ் தனக்கு அடிபணியுமாறு, கிரேக்கத்தின் அனைத்து பகுதிகளுக்கும் தன் தூதர்களை அனுப்பினார். அவர்கள் தாங்கள் அடிபணிந்ததின் அடையாளமாக தங்கள் மண்ணையும், தண்ணீரையும் கொடுத்தனுப்புமாறு கோரினார். ஏதென்சு, எசுபார்த்தாவைத் தவிர, கிட்டத்தட்ட அனைத்து நகர அரசுகளிடமிருந்தும் அவர்கள் அதைப் பெற்றனர். ஏதென்சும், எசுபார்த்தாவும் பாரசீக தூதர்களைக் கொன்றன. இதனால் அடுத்த ஆண்டு தங்களை எதிர்ப்பவர்கள் மீது இராணுவ நடவடிக்கை எடுக்க டேரியஸ் உத்தரவிட்டார்.  
இரண்டாவது பாரசீக போர்த் தொடர் கி.மு. 490 இல், டாடிஸ் மற்றும் ஆர்டபெர்னெஸ் ஆகியோரின் தலைமையின் கீழ் மேற்கொள்ளப்பட்டது. இந்தப் போர்ப் பயணம் முதலில் நக்சஸ் தீவின் மீது மேற்கொள்ளப்பட்டு தீவைக் கைப்பற்றி எரித்தனர். பின்னர் அது மற்ற சைக்லேட்ஸ் தீவுகளுக்கு இடையில் பாய்ந்து, ஒவ்வொன்றையும் பாரசீகப் பேரரசுடன் இணைத்தது. பின்னர் படைகள் கிரேக்கத்தை வந்தடைந்தன. படைகள் எரீத்திரியாவில் தரையிறங்கி அதை முற்றுகையிட்டு, சிறிது நேரத்திற்குப் பிறகு, கைப்பற்றப்பட்டது. எரீத்திரியா அழிக்கப்பட்டது மேலும் அதன் குடிமக்கள் அடிமைப்படுத்தப்பட்டனர். இறுதியாக, செயல் படைப்பிரிவு அட்டிகாவுக்குச் சென்றது, ஏதென்சுக்குச் செல்லும் வழியில் மாரத்தானில் தரை இறங்கியது. அங்கு, எண்ணிக்கையில் சிறிய ஏதெனியன் இராணுவம் பாரசீகப் படைகளை எதிர்கொண்டது. இருப்பினும் மராத்தான் போரில் ஏதெனிய இராணுவம் குறிப்பிடத்தக்க வெற்றியை ஈட்டியது.  
இந்தத் தோல்வி போர்த் தொடரின் வெற்றி என்ற நோக்கத்தைத் தடுத்தது. மேலும் செயல் படைப்பிரிவு ஆசியாவிற்குத் திரும்பியது. ஆயினும்கூட, இந்த பயணம் அதன் பெரும்பாலான நோக்கங்களை நிறைவேற்றியது. நக்சோஸ் மற்றும் எரீத்திரியாவை தண்டித்தது. மேலும் ஏஜியன் பகுதியின் பெரும்பகுதியை பாரசீக ஆட்சியின் கீழ் கொண்டு வந்தது. அத்துடன் அதில் மக்கெடேனியாவை முழுமையாக உள்ளடக்கியதாக இருந்தது. இந்த போர்த் தொடரின் நிறைவடையாத பணியால், கிரேக்கத்தின் மீது மீண்டும் மிகப் பெரிய படையெடுப்புக்கு பாரசீகம் தயாராகியது. அடுத்த போரில் கிரேக்கத்தை உறுதியாகக் கீழ்ப்படுத்தவும், ஏதென்ஸ் மற்றும் ஸ்பார்டாவைத் தண்டிக்கவும் டேரியஸை உறுதிகொள்ள வைத்தது. இருப்பினும், பேரரசிற்குள் ஏற்பட்ட உள் சண்டைகள் இந்த போர்ப் பயணத்தை தாமதப்படுத்தியது. மேலும் டேரியஸ் மூப்பினால் இறந்தார். கி.மு. 480 இல் தொடங்கி கிரேக்கத்தின் மீதான பாரசீகத்தின் இரண்டாவது படையெடுப்பிற்கு தலைமை தாங்கும் பொறுப்பு அவரது மகன் முதலாம் செகர்ஸ் வசம் வந்தது.
# கிரேக்கத்தின் மீதான பாரசீகத்தின் முதல் படையெடுப்பு

## இதனையும் காண்க

- அகாமனிசியப் பேரரசு